title: Εκτελεστικός κανονισμός (ΕΕ) αριθ. 522/2012 της Επιτροπής, της 19ης Ιουνίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               20.6.2012

               EL

               Επίσημη Εφημερίδα της Ευρωπαϊκής Ένωσης

               L 159/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 522/2012 ΤΗΣ ΕΠΙΤΡΟΠΉΣ
   της 19ης Ιουνίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιουνίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MK

                  45,6

                  TR

                  62,0

                  ZZ

                  53,8

                  0707 00 05

                  MK

                  19,0

                  TR

                  114,6

                  ZZ

                  66,8

                  0709 93 10

                  TR

                  97,6

                  ZZ

                  97,6

                  0805 50 10

                  AR

                  74,2

                  TR

                  91,2

                  UY

                  109,5

                  ZA

                  101,4

                  ZZ

                  94,1

                  0808 10 80

                  AR

                  111,9

                  BR

                  85,2

                  CH

                  68,9

                  CL

                  100,8

                  NZ

                  129,5

                  US

                  169,9

                  UY

                  61,2

                  ZA

                  106,8

                  ZZ

                  104,3

                  0809 10 00

                  IL

                  705,0

                  TR

                  227,5

                  ZZ

                  466,3

                  0809 29 00

                  TR

                  413,0

                  ZZ

                  413,0

                  0809 40 05

                  ZA

                  249,8

                  ZZ

                  249,8

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1373/2011 της Επιτροπής, της 21ης Δεκεμβρίου 2011 , περί εξαιρέσεως των υποδιαιρέσεων ICES 27 και 28.2 από ορισμένες υποχρεώσεις περιορισμού της αλιευτικής προσπάθειας για το 2012, κατ’ εφαρμογή του κανονισμού (ΕΚ) αριθ. 1098/2007 του Συμβουλίου για τη θέσπιση πολυετούς σχεδίου για τα αποθέματα γάδου της Βαλτικής Θάλασσας και για τις αλιευτικές δραστηριότητες εκμετάλλευσης των εν λόγω αποθεμάτων

text:
               22.12.2011

               EL

               Επίσημη Εφημερίδα της Ευρωπαϊκής Ένωσης

               L 341/47

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1373/2011 ΤΗΣ ΕΠΙΤΡΟΠΉΣ
   της 21ης Δεκεμβρίου 2011
   περί εξαιρέσεως των υποδιαιρέσεων ICES 27 και 28.2 από ορισμένες υποχρεώσεις περιορισμού της αλιευτικής προσπάθειας για το 2012, κατ’ εφαρμογή του κανονισμού (ΕΚ) αριθ. 1098/2007 του Συμβουλίου για τη θέσπιση πολυετούς σχεδίου για τα αποθέματα γάδου της Βαλτικής Θάλασσας και για τις αλιευτικές δραστηριότητες εκμετάλλευσης των εν λόγω αποθεμάτων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1098/2007 του Συμβουλίου, της 18ης Σεπτεμβρίου 2007, για τη θέσπιση πολυετούς σχεδίου για τα αποθέματα γάδου της Βαλτικής Θάλασσας και για τις αλιευτικές δραστηριότητες εκμετάλλευσης των εν λόγω αποθεμάτων, για την τροποποίηση του κανονισμού (ΕΟΚ) αριθ. 2847/93 και την κατάργηση του κανονισμού (ΕΚ) αριθ. 779/97 (1), και ιδίως το άρθρο 29 παράγραφος 2,
   Εκτιμώντας τα ακόλουθα:

               (1)

               Στον κανονισμό (ΕΚ) αριθ. 1098/2007 προβλέπονται διατάξεις για τη θέσπιση περιορισμών της αλιευτικής προσπάθειας για τα αποθέματα γάδου της Βαλτικής Θάλασσας.

               (2)

               Με βάση τον κανονισμό (ΕΚ) αριθ. 1098/2007, στο παράρτημα II του κανονισμού (ΕΕ) αριθ. 1256/2011 του Συμβουλίου, της 30ής Νοεμβρίου 2011, περί καθορισμού, για το 2012, των αλιευτικών δυνατοτήτων στη Βαλτική Θάλασσα για ορισμένα αποθέματα ιχθύων και ομάδες αποθεμάτων ιχθύων και περί τροποποιήσεως του κανονισμού (ΕΕ) αριθ. 1124/2010 (2) προβλέπεται ο περιορισμός της αλιευτικής προσπάθειας για το 2012 στη Βαλτική Θάλασσα.

               (3)

               Σύμφωνα με το άρθρο 29 παράγραφος 2 του κανονισμού (ΕΚ) αριθ. 1098/2007, η Επιτροπή μπορεί να εξαιρέσει τις υποδιαιρέσεις 27 και 28.2 από ορισμένες υποχρεώσεις περιορισμού της αλιευτικής προσπάθειας, εφόσον τα αλιεύματα γάδου δεν υπερέβησαν το καθορισμένο όριο κατά την τελευταία περίοδο αναφοράς.

               (4)

               Έχοντας υπόψη τις εκθέσεις που υπέβαλαν τα κράτη μέλη και τη γνωμοδότηση της επιστημονικής, τεχνικής και οικονομικής επιτροπής αλιείας, οι υποδιαιρέσεις 27 και 28.2 πρέπει να εξαιρεθούν το 2012 από τις εν λόγω υποχρεώσεις περιορισμού της αλιευτικής προσπάθειας.

               (5)

               Ο κανονισμός (ΕΕ) αριθ. 1256/2011 θα εφαρμοστεί από την 1η Ιανουαρίου 2012. Για να εξασφαλιστεί συνέπεια με τον εν λόγω κανονισμό, ο παρών κανονισμός θα πρέπει επίσης να εφαρμοστεί από την 1η Ιανουαρίου 2012.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι διατάξεις του άρθρου 8 παράγραφος 1 στοιχείο β) και παράγραφοι 3, 4 και 5 του κανονισμού (ΕΚ) αριθ. 1098/2007 δεν εφαρμόζονται όσον αφορά τις υποδιαιρέσεις ICES 27 και 28.2 για το έτος 2012.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Δεκεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 248 της 22.9.2007, σ. 1.

      (2)  ΕΕ L 320 της 3.12.2011, σ. 3.


title: Εκτελεστικός κανονισμός (ΕΕ) 2017/6 της Επιτροπής, της 5ης Ιανουαρίου 2017, για το ευρωπαϊκό σχέδιο ανάπτυξης του ευρωπαϊκού συστήματος διαχείρισης της σιδηροδρομικής κυκλοφορίας

text:
               6.1.2017

               EL

               Επίσημη Εφημερίδα της Ευρωπαϊκής Ένωσης

               L 3/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/6 ΤΗΣ ΕΠΙΤΡΟΠΉΣ
   της 5ης Ιανουαρίου 2017
   για το ευρωπαϊκό σχέδιο ανάπτυξης του ευρωπαϊκού συστήματος διαχείρισης της σιδηροδρομικής κυκλοφορίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1315/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με τις κατευθυντήριες γραμμές της Ένωσης για την ανάπτυξη του διευρωπαϊκού δικτύου μεταφορών και την κατάργηση της απόφασης αριθ. 661/2010/ΕΕ (1), και ιδίως το άρθρο 47 παράγραφος 2,
   Εκτιμώντας τα ακόλουθα:

               (1)

               Σκοπός του ευρωπαϊκού σχεδίου ανάπτυξης του ευρωπαϊκού συστήματος διαχείρισης της σιδηροδρομικής κυκλοφορίας (ERTMS) είναι να εξασφαλισθεί ότι τα οχήματα που αναφέρονται στο σημείο 1.1 του παραρτήματος του κανονισμού (ΕΕ) 2016/919 της Επιτροπής (2) τα οποία είναι εξοπλισμένα με ERTMS μπορούν σταδιακά να εισέρχονται σε περισσότερες γραμμές, λιμένες, τερματικούς σταθμούς και σταθμούς διαλογής χωρίς να χρειάζονται συστήματα της κλάσης Β πέραν του ERTMS. Το ευρωπαϊκό σχέδιο ανάπτυξης του ERTMS, το οποίο καθορίστηκε με την απόφαση 2012/88/ΕΕ της Επιτροπής (3), θα πρέπει να προσαρμοστεί προκειμένου να ληφθεί υπόψη το στάδιο ανάπτυξης του ERTMS στα κράτη μέλη, και να ευθυγραμμιστεί με τις απαιτήσεις του άρθρου 39 παράγραφος 2 του κανονισμού (ΕΕ) αριθ. 1315/2013 και με τον καθορισμό των διαδρόμων του κεντρικού δικτύου που προβλέπεται στο άρθρο 2 παράγραφος 14 του κανονισμού (ΕΕ) αριθ. 1316/2013 του Ευρωπαϊκού Κοινοβουλίου και του Συμβουλίου (4). Το σχέδιο αυτό, σε συνδυασμό με το εθνικό σχέδιο εφαρμογής που αναφέρεται στο σημείο 7.4.4 του παραρτήματος του κανονισμού (ΕΕ) 2016/919, θα πρέπει να προβληθεί επαρκώς στους ιδιοκτήτες οχημάτων προκειμένου να επιτραπεί κατάλληλος επιχειρηματικός προγραμματισμός.

               (2)

               Το σχέδιο ανάπτυξης για τους διαδρόμους του κεντρικού δικτύου πρέπει να περιλαμβάνει σταθμούς, κόμβους, πρόσβαση σε κύριους θαλάσσιους και εσωτερικούς λιμένες, αερολιμένες, σιδηροδρομικούς/οδικούς τερματικούς σταθμούς και συνιστώσες υποδομών, όπως αναφέρονται στο άρθρο 11 του κανονισμού (ΕΕ) αριθ. 1315/2013, διότι είναι ουσιαστικής σημασίας για την επίτευξη διαλειτουργικότητας στο ευρωπαϊκό σιδηροδρομικό δίκτυο.

               (3)

               Η πλήρης συμμόρφωση με τον κανονισμό (ΕΕ) 2016/919 αποτελεί κρίσιμη προϋπόθεση για την ανάπτυξη του ERTMS. Τα κράτη μέλη δεν έχουν ακόμη επιτύχει τον στόχο αυτό, κυρίως διότι υιοθέτησαν εθνικές λύσεις ή λύσεις για συγκεκριμένα έργα.

               (4)

               Για τη νέα παρατρόχια ανάπτυξη του ERTMS, τα κράτη μέλη θα πρέπει να χρησιμοποιούν την πλέον πρόσφατη δέσμη προδιαγραφών που αναφέρονται στο παράρτημα Α του κανονισμού (ΕΕ) 2016/919, με την οποία διορθώνονται τα σφάλματα και οι παρερμηνείες της προηγούμενης γραμμής βάσης, επέρχονται απλούστερες τεχνικές λύσεις και διασφαλίζεται η συμβατότητα με τις μονάδες της γραμμής βάσης 3 εντός του οχήματος.

               (5)

               Οι κανόνες εφαρμογής για παρατρόχιες εγκαταστάσεις είναι συμπληρωματικοί προς τους κανόνες εφαρμογής εντός του οχήματος που προβλέπονται στον κανονισμό (ΕΕ) 2016/919· ως εκ τούτου, είναι αναγκαίο να ευθυγραμμιστεί το ευρωπαϊκό σχέδιο ανάπτυξης του ERTMS με τις τεχνικές προδιαγραφές διαλειτουργικότητας σχετικά με το υποσύστημα «έλεγχος-χειρισμός και σηματοδότηση» που καθορίζεται στον εν λόγω κανονισμό.

               (6)

               Η ανάπτυξη του ERTMS στα διασυνοριακά τμήματα μπορεί να είναι προβληματική από τεχνική άποψη και, ως εκ τούτου, θα πρέπει να αποτελέσει το αντικείμενο παρέμβασης κατά προτεραιότητα εκ μέρους της Ένωσης, των κρατών μελών και των οικείων διαχειριστών υποδομής. Οι σιδηροδρομικοί εμπορευματικοί διάδρομοι κατά την έννοια του κανονισμού (ΕΕ) αριθ. 913/2010 του Ευρωπαϊκού Κοινοβουλίου και του Συμβουλίου (5) θα μπορούσαν επίσης να διαδραματίσουν σημαντικό ρόλο στην ανάπτυξη του ERTMS στα διασυνοριακά τμήματα, ιδίως με την εφαρμογή συντονισμένων λύσεων.

               (7)

               Επειδή ο συγχρονισμός της διασυνοριακής ανάπτυξης αποτελεί σημαντικό στοιχείο για τις επιχειρηματικές δραστηριότητες των σιδηροδρομικών επιχειρήσεων, οι οικείοι διαχειριστές υποδομής θα πρέπει να συνάψουν συμφωνία που θα εξασφαλίζει τον συντονισμό των ημερομηνιών ανάπτυξης και των τεχνικών λύσεων. Σε περίπτωση διαφωνίας, η Επιτροπή μπορεί να παράσχει τη στήριξη της για την εξεύρεση λύσεων.

               (8)

               Προκειμένου να παρακολουθείται η πρόοδος ανάπτυξης του ERTMS στους διαδρόμους του κεντρικού δικτύου, τα κράτη μέλη θα πρέπει να κοινοποιούν στην Επιτροπή την έγκαιρη υλοποίηση των τμημάτων τους μέσω του συστήματος TENtec και του ευρωπαϊκού μητρώου υποδομής. Μετάθεση των σχετικών ημερομηνιών μπορεί να χορηγηθεί κατόπιν αιτήσεως του κράτους μέλους και μόνο σε εξαιρετικές περιπτώσεις.

               (9)

               Η αναθεώρηση του κανονισμού (ΕΕ) αριθ. 1316/2013 θα μπορούσε να έχει συνέπειες στην ευθυγράμμιση των διαδρόμων του κεντρικού δικτύου. Ο παρών κανονισμός θα πρέπει να επανεξεταστεί αναλόγως. Ο παρών κανονισμός καθορίζει τις ημερομηνίες εφαρμογής των τμημάτων των διαδρόμων στα οποία το ERTMS μπορεί να τεθεί σε λειτουργία το αργότερο έως το 2023. Όλες οι ημερομηνίες μετά το 2023 θα επανεξεταστούν έως τις 31 Δεκεμβρίου 2023, σε σχέση με τον χρονικό ορίζοντα που καθορίζεται στον κανονισμό (ΕΕ) αριθ. 1315/2013, με στόχο να καταρτιστεί ρεαλιστικό χρονοδιάγραμμα εφαρμογής και να εντοπιστούν δυνατότητες ενωρίτερων ημερομηνιών εφαρμογής.

               (10)

               Από την ημερομηνία εφαρμογής του παρόντος κανονισμού, η οποία αποτελεί εκτελεστική πράξη κατά την έννοια του άρθρου 13 του κανονισμού (ΕΕ) 2016/919, τα σημεία 7.3.1, 7.3.2, 7.3.2.1, 7.3.2.2, 7.3.2.4, 7.3.2.5, 7.3.2.6, 7.3.4 και 7.3.5 του παραρτήματος III της απόφασης 2012/88/ΕΕ παύουν να ισχύουν. Ωστόσο, το σημείο 7.3.2.3 δεν θα πρέπει να καλύπτεται από τον παρόντα κανονισμό, διότι αυτό θα υπερέβαινε το πεδίο εφαρμογής της νομικής βάσης του. Ως εκ τούτου, το σημείο 7.3.2.3 του παραρτήματος III της απόφασης 2012/88/ΕΕ θα πρέπει να εξακολουθήσει να ισχύει μέχρις ότου εγκριθεί άλλη εκτελεστική πράξη.

               (11)

               Όσον αφορά τις γραμμές υψηλής ταχύτητας που βρίσκονται στους διαδρόμους του κεντρικού δικτύου οι οποίοι καλύπτονται από τον παρόντα κανονισμό, εφόσον πληρούται μια από τις προϋποθέσεις που καθορίζονται στο παράρτημα III σημείο 7.3.2.3 της απόφασης 2012/88/ΕΕ πριν από την ημερομηνία που καθορίζεται για το ίδιο τμήμα στο παράρτημα I, οι διαχειριστές σιδηροδρομικής υποδομής θα πρέπει να τοποθετούν παρατρόχιο ERTMS στο εν λόγω τμήμα σύμφωνα με αυτή τη διάταξη.

               (12)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 52 του κανονισμού (ΕΕ) αριθ. 1315/2013,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο και πεδίο εφαρμογής
   1.   Ο παρών κανονισμός καθορίζει το χρονοδιάγραμμα για την ανάπτυξη του ευρωπαϊκού συστήματος διαχείρισης της σιδηροδρομικής κυκλοφορίας («ERTMS») για τους διαδρόμους του κεντρικού δικτύου, όπως ορίζεται στο παράρτημα I.
   2.   Ο παρών κανονισμός δεν ισχύει για την εφαρμογή εποχούμενου ERTMS που καθορίζεται στο παράρτημα III σημείο 7.3.3 της απόφασης 2012/88/ΕΕ.
   Άρθρο 2
   Κανόνες εφαρμογής ειδικά για το ETCS όσον αφορά παρατρόχιες εγκαταστάσεις
   1.   Οι διαχειριστές σιδηροδρομικής υποδομής εξοπλίζουν τους διαδρόμους του κεντρικού δικτύου με ERTMS και θέτουν σε λειτουργία το ERTMS το αργότερο μέχρι τις ημερομηνίες που αναφέρονται στο παράρτημα I του παρόντος κανονισμού, συμπεριλαμβανομένων των σιδηροδρομικών σταθμών και των κόμβων. Ο σιδηροδρομικός σύνδεσμος με τα στοιχεία που απαριθμούνται στο παράρτημα II του κανονισμού (ΕΕ) αριθ. 1315/2013 και με τις συνιστώσες υποδομών που αναφέρονται στο άρθρο 11 του κανονισμού (ΕΕ) αριθ. 1315/2013 και βρίσκονται σε διάδρομο του κεντρικού δικτύου εξοπλίζεται και τίθεται σε λειτουργία την ημερομηνία που καθορίζεται για το αντίστοιχο τμήμα διαδρόμου του κεντρικού δικτύου.
   Η ανάπτυξη είναι σύμφωνη με το άρθρο 1 παράγραφος 4, το άρθρο 7 παράγραφος 2 στοιχείο γ) και το άρθρο 39 παράγραφος 3 του κανονισμού (ΕΕ) αριθ. 1315/2013.
   2.   Διάδρομος του κεντρικού δικτύου θεωρείται εξοπλισμένος με ERTMS όταν το ERTMS έχει εγκριθεί για θέση σε λειτουργία σύμφωνα με το άρθρο 15 της οδηγίας 2008/57/ΕΚ του Ευρωπαϊκού Κοινοβουλίου και του Συμβουλίου (6) ή με το άρθρο 18 της οδηγίας (ΕΕ) 2016/797 του Ευρωπαϊκού Κοινοβουλίου και του Συμβουλίου (7), ώστε να καθίσταται δυνατή η κυκλοφορία επιβατών και εμπορευμάτων και προς τις δύο κατευθύνσεις, ιδίως σε περίπτωση έργων ή διαταραχών, και στις παρακαμπτήριες γραμμές, εφόσον είναι αναγκαίο για τις λειτουργίες οχημάτων εξοπλισμένων μόνο με ERTMS.
   3.   Οι διαχειριστές σιδηροδρομικής υποδομής, ενεργώντας σε συνεργασία, προσπαθούν να εξοπλίζουν και να θέτουν σε λειτουργία το ERTMS σε διασυνοριακά τμήματα ταυτόχρονα, με συνεκτικό τρόπο από τεχνική άποψη. Οι διαχειριστές σιδηροδρομικής υποδομής, αφού ζητήσουν τη γνώμη των ενδιαφερόμενων σιδηροδρομικών επιχειρήσεων, υπογράφουν συμφωνία για τις τεχνικές και λειτουργικές πτυχές της ανάπτυξης για καθένα από τα διασυνοριακά τμήματα. Οι διαχειριστές σιδηροδρομικής υποδομής συνάπτουν τέτοιου είδους συμφωνία το αργότερο έναν χρόνο πριν από τις ενωρίτερες ημερομηνίες ανάπτυξης για το συγκεκριμένο διασυνοριακό τμήμα. Η εν λόγω συμφωνία προβλέπει μεταβατικές διατάξεις, ώστε να λαμβάνονται υπόψη οι ανάγκες των διασυνοριακών δραστηριοτήτων των σιδηροδρομικών επιχειρήσεων. Σε περίπτωση διαφωνίας, τα οικεία κράτη μέλη αρχίζουν εντατικό διάλογο προκειμένου να βρεθούν κοινές και συγκλίνουσες λύσεις. Προς τούτο, μπορούν να ζητήσουν στήριξη από την Επιτροπή. Τα κράτη μέλη κοινοποιούν τις συμφωνίες αυτές στην Επιτροπή το αργότερο έναν μήνα μετά τη σύναψη.
   4.   Οι ημερομηνίες ολοκλήρωσης που καθορίζονται στις συμφωνίες για τα έργα που συγχρηματοδοτούνται από την Ένωση τα οποία προηγούνται των ημερομηνιών που καθορίζονται στο παράρτημα I υπερισχύουν των ημερομηνιών αυτών.
   5.   Τα κράτη μέλη μπορούν να αποφασίσουν να διατηρήσουν τα υφιστάμενα συστήματα της κλάσης B, όπως ορίζεται στο σημείο 2.2 του παραρτήματος του κανονισμού (ΕΕ) 2016/919. Ωστόσο, μέχρι τις ημερομηνίες που ορίζονται στο παράρτημα I, στα οχήματα που αναφέρονται στο σημείο 1.1 του παραρτήματος του κανονισμού (ΕΕ) 2016/919, τα οποία είναι εξοπλισμένα με έκδοση του ERTMS συμβατή με τον παρατρόχιο εξοπλισμό, χορηγείται πρόσβαση στις εν λόγω γραμμές και στις συνιστώσες υποδομής που αναφέρονται στο άρθρο 11 του κανονισμού (ΕΕ) αριθ. 1315/2013, χωρίς να χρειάζεται να είναι εξοπλισμένα με σύστημα της κλάσης Β.
   Άρθρο 3
   Κοινοποιήσεις
   1.   Μόλις τεθεί σε λειτουργία το ERTMS σε τμήμα διαδρόμου του κεντρικού δικτύου, το οικείο κράτος μέλος προβαίνει σε σχετική κοινοποίηση στην Επιτροπή εντός ενός μηνός, μέσω των συστημάτων που εισάγονται βάσει του άρθρου 49 παράγραφος 1 του κανονισμού (ΕΕ) αριθ. 1315/2013 και του άρθρου 5 παράγραφος 1 της εκτελεστικής απόφασης 2014/880/ΕΕ της Επιτροπής (8).
   2.   Τα κράτη μέλη κοινοποιούν στην Επιτροπή τυχόν καθυστερήσεις όσον αφορά τη θέση του ERTMS σε λειτουργία σε συγκεκριμένο τμήμα διαδρόμου του κεντρικού δικτύου που πρέπει να εξοπλιστεί. Οι διαχειριστές σιδηροδρομικής υποδομής ενημερώνουν αναλόγως τα κράτη μέλη για τις εν λόγω καθυστερήσεις.
   3.   Όταν κοινοποιεί τις καθυστερήσεις που αναφέρονται στην παράγραφο 2, το οικείο κράτος μέλος διαβιβάζει στην Επιτροπή φάκελο, ο οποίος περιέχει την τεχνική περιγραφή του έργου και ορίζει νέα ημερομηνία για τη θέση του ERTMS σε λειτουργία. Στον φάκελο διευκρινίζονται οι αιτίες της καθυστέρησης και υποδεικνύονται τα διορθωτικά μέτρα που ελήφθησαν από τον διαχειριστή σιδηροδρομικής υποδομής.
   4.   Αν η καθυστέρηση οφείλεται σε έκτακτες περιστάσεις, η Επιτροπή μπορεί να δεχτεί να μεταθέσει τη σχετική ημερομηνία κατά τρία έτη το πολύ. Εάν χορηγηθεί αναβολή, το κράτος μέλος προβαίνει στις αναγκαίες τροποποιήσεις του οικείου εθνικού σχεδίου εφαρμογής που αναφέρεται στο σημείο 7.4.4 του παραρτήματος του κανονισμού (ΕΕ) 2016/919, εντός ενός μηνός από τη χορήγηση της εν λόγω αναβολής.
   Ως εξαιρετική περίσταση η οποία αναφέρεται στο πρώτο εδάφιο νοείται η περίσταση που προκύπτει από το στάδιο σχεδιασμού και συνδέεται με ειδικά γεωλογικά ευρήματα, την προστασία του περιβάλλοντος ή την προστασία των ειδών, αρχαιολογικά ευρήματα, διαδικασίες αδειοδότησης, την εφαρμογή εκτίμησης των περιβαλλοντικών επιπτώσεων σύμφωνα με την οδηγία 2014/52/ΕΕ του Ευρωπαϊκού Κοινοβουλίου και του Συμβουλίου (9)· ή περίσταση που προκύπτει από τα στάδια κατασκευής και αδειοδότησης που δεν καλύπτονται από τον έλεγχο του φορέα υλοποίησης του έργου και δεν εμπίπτουν στην κατηγορία των συνήθων κινδύνων που θα πρέπει να αντιμετωπισθούν σε επίπεδο διαχείρισης για αυτό το είδος έργων.
   5.   Σε περίπτωση μεταβολής των καθοριζόμενων στον κανονισμό (ΕΕ) 2016/919 προδιαγραφών του ERTMS με νομοθετική πράξη καθ' οιονδήποτε μη συμβατό τρόπο, τα κράτη μέλη παρέχουν στην Επιτροπή, χωρίς αδικαιολόγητη καθυστέρηση και πάντως το αργότερο κατά τη χρονική στιγμή διατύπωσης της επίσημης γνώμης από την επιτροπή που αναφέρεται στο άρθρο 51 της οδηγίας (ΕΕ) 2016/797, ανάλυση των επιπτώσεων που θα έχει η εφαρμογή του τροποποιημένου νομικού κειμένου αναφοράς στο δίκτυό τους και στον σχεδιασμό του ERTMS. Αν είναι δυνατό να αποδειχθεί άμεση επίπτωση των μεταβολών όσον αφορά το κόστος ή το χρονοδιάγραμμα για συγκεκριμένες εφαρμογές, το παράρτημα I προσαρμόζεται αναλόγως.
   Άρθρο 4
   Επανεξέταση
   Έως τις 31 Δεκεμβρίου 2023 το αργότερο, η Επιτροπή, ύστερα από διαβουλεύσεις με τα κράτη μέλη και με τη βοήθεια του Ευρωπαίου συντονιστή του ERTMS που αναφέρεται στο άρθρο 45 του κανονισμού (ΕΕ) αριθ. 1315/2013, προβαίνει σε επανεξέταση των ημερομηνιών μετά την 1η Ιανουαρίου 2024 που καθορίζονται στο παράρτημα I του παρόντος κανονισμού.
   Άρθρο 5
   Παραπομπές
   Οι παραπομπές στο παράρτημα III της απόφασης 2012/88/ΕΕ νοούνται ως παραπομπές στον παρόντα κανονισμό και διαβάζονται σύμφωνα με τον πίνακα αντιστοιχίας που εμφαίνεται στο παράρτημα II.
   Άρθρο 6
   Έναρξη ισχύος
   Ο παρών κανονισμός αρχίζει να ισχύει την 26η Ιανουαρίου 2017.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιανουαρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 348 της 20.12.2013, σ. 1.

      (2)  Κανονισμός (ΕΕ) 2016/919 της Επιτροπής, της 27ης Μαΐου 2016, σχετικά με την τεχνική προδιαγραφή διαλειτουργικότητας για τα υποσυστήματα «έλεγχος-χειρισμός και σηματοδότηση» του σιδηροδρομικού συστήματος της Ευρωπαϊκής Ένωσης (ΕΕ L 158 της 15.6.2016, σ. 1).

      (3)  Απόφαση 2012/88/ΕΕ της Επιτροπής, της 25ης Ιανουαρίου 2012, σχετικά με την τεχνική προδιαγραφή διαλειτουργικότητας για τα υποσυστήματα «έλεγχος-χειρισμός και σηματοδότηση» (ΕΕ L 51 της 23.2.2012, σ. 1).

      (4)  Κανονισμός (ΕΕ) αριθ. 1316/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για τη σύσταση της Διευκόλυνσης «Συνδέοντας την Ευρώπη», την τροποποίηση του κανονισμού (ΕΕ) αριθ. 913/2010 και την κατάργηση των κανονισμών (ΕΚ) αριθ. 680/2007 και (ΕΚ) αριθ. 67/2010 (ΕΕ L 348 της 20.12.2013, σ. 129).

      (5)  Κανονισμός (ΕΕ) αριθ. 913/2010 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, σχετικά με το ευρωπαϊκό σιδηροδρομικό δίκτυο για ανταγωνιστικές εμπορευματικές μεταφορές (ΕΕ L 276 της 20.10.2010, σ. 22).

      (6)  Οδηγία 2008/57/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τη διαλειτουργικότητα του κοινοτικού σιδηροδρομικού συστήματος (ΕΕ L 191 της 18.7.2008, σ. 1).

      (7)  Οδηγία (ΕΕ) 2016/797 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τη διαλειτουργικότητα του σιδηροδρομικού συστήματος της Ευρωπαϊκής Ένωσης (ΕΕ L 138 της 26.5.2016, σ. 44).

      (8)  Εκτελεστική απόφαση 2014/880/ΕΕ της Επιτροπής, της 26ης Νοεμβρίου 2014, σχετικά με τις κοινές προδιαγραφές του μητρώου σιδηροδρομικής υποδομής και την κατάργηση της εκτελεστικής απόφασης 2011/633/ΕΕ (ΕΕ L 356 της 12.12.2014, σ. 489).

      (9)  Οδηγία 2014/52/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την τροποποίηση της οδηγίας 2011/92/ΕΕ για την εκτίμηση των επιπτώσεων ορισμένων σχεδίων δημόσιων και ιδιωτικών έργων στο περιβάλλον (ΕΕ L 124 της 25.4.2014, σ. 1.).

      ΠΑΡΑΡΤΗΜΑ I

      ΠΑΡΑΡΤΗΜΑ II

         Πίνακας αντιστοιχίας

                  Απόφαση 2012/88/ΕΕ

                  Παρών κανονισμός

                  Σημείο 7.3.1 του παραρτήματος III

                  Άρθρο 1

                  Σημείο 7.3.2 του παραρτήματος III

                  Άρθρο 1 και 2

                  Σημείο 7.3.2.1 του παραρτήματος III

                  Άρθρο 2 παράγραφος 1

                  Σημείο 7.3.2.2 του παραρτήματος III

                  Άρθρο 2 παράγραφος 1

                  Σημείο 7.3.2.4 του παραρτήματος III

                  —

                  Σημείο 7.3.2.5 του παραρτήματος III

                  Άρθρο 3 παράγραφος 1

                  Σημείο 7.3.2.6 του παραρτήματος III

                  Άρθρο 3 παράγραφοι 2, 3 και 4

                  Σημείο 7.3.4 του παραρτήματος III

                  Παράρτημα I

                  Σημείο 7.3.5 του παραρτήματος III

                  Άρθρο 2 παράγραφος 1


title: Εκτελεστικός κανονισμός (ΕΕ) 2017/961 της Επιτροπής, της 7ης Ιουνίου 2017, σχετικά με τη χορήγηση άδειας σε παρασκεύασμα Enterococcus faecium CECT 4515 ως πρόσθετη ύλη ζωοτροφών για απογαλακτισμένα χοιρίδια και για νέα χρήση στο πόσιμο νερό για απογαλακτισμένα χοιρίδια και κοτόπουλα προς πάχυνση, και την τροποποίηση του κανονισμού (ΕΚ) αριθ. 2036/2005 και του κανονισμού (ΕΕ) αριθ. 887/2011 (κάτοχος της άδειας: Evonik Nutrition & Care GmbH) (Κείμενο που παρουσιάζει ενδιαφέρον για τον ΕΟΧ )

text:
                  8.6.2017

                  EL

                  Επίσημη Εφημερίδα της Ευρωπαϊκής Ένωσης

                  L 145/7

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/961 ΤΗΣ ΕΠΙΤΡΟΠΉΣ
      της 7ης Ιουνίου 2017
      σχετικά με τη χορήγηση άδειας σε παρασκεύασμα Enterococcus faecium CECT 4515 ως πρόσθετη ύλη ζωοτροφών για απογαλακτισμένα χοιρίδια και για νέα χρήση στο πόσιμο νερό για απογαλακτισμένα χοιρίδια και κοτόπουλα προς πάχυνση, και την τροποποίηση του κανονισμού (ΕΚ) αριθ. 2036/2005 και του κανονισμού (ΕΕ) αριθ. 887/2011 (κάτοχος της άδειας: Evonik Nutrition & Care GmbH)
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που έχουν εγκριθεί σύμφωνα με την οδηγία 70/524/ΕΟΚ του Συμβουλίου (2).

                  (2)

                  Το παρασκεύασμα Enterococcus faecium CECT 4515 είχε εγκριθεί χωρίς χρονικό περιορισμό, σύμφωνα με την οδηγία 70/524/ΕΟΚ, ως πρόσθετη ύλη ζωοτροφών για απογαλακτισμένα χοιρίδια, με τον κανονισμό (ΕΚ) αριθ. 2036/2005 της Επιτροπής (3). Στη συνέχεια το εν λόγω παρασκεύασμα καταχωρίστηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 στοιχείο β) του κανονισμού (ΕΚ) αριθ. 1831/2003. Στο εν λόγω παρασκεύασμα έχει χορηγηθεί άδεια για χρήση σε κοτόπουλα προς πάχυνση με τον εκτελεστικό κανονισμό (ΕΕ) αριθ. 887/2011 της Επιτροπής (4).

                  (3)

                  Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 σε συνδυασμό με το άρθρο 7 του εν λόγω κανονισμού, υποβλήθηκαν αιτήσεις για την επαναξιολόγηση του παρασκευάσματος Enterococcus faecium CECT 4515 ως πρόσθετης ύλης ζωοτροφών για απογαλακτισμένα χοιρίδια και για νέα χρήση στο πόσιμο νερό για απογαλακτισμένα χοιρίδια και κοτόπουλα προς πάχυνση. Ο αιτών ζήτησε την ταξινόμηση της εν λόγω πρόσθετης ύλης στην κατηγορία «ζωοτεχνικές πρόσθετες ύλες». Οι αιτήσεις συνοδεύονταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (4)

                  Η Ευρωπαϊκή Αρχή για την Ασφάλεια των Τροφίμων («η Αρχή») στις γνώμες που εξέδωσε στις 9 Απριλίου 2014 (5), στις 29 Απριλίου 2015 (6) και στις 8 Σεπτεμβρίου 2015 (7) κατέληξε στο συμπέρασμα ότι, υπό τις προτεινόμενες συνθήκες χρήσης, το παρασκεύασμα του Enterococcus faecium CECT 4515 δεν έχει δυσμενείς επιπτώσεις στην υγεία των ζώων, στην υγεία του ανθρώπου ή στο περιβάλλον. Στη γνώμη της της 29ης Απριλίου 2015 η Αρχή κατέληξε επίσης στο συμπέρασμα ότι η συγκεκριμένη πρόσθετη ύλη έχει τη δυνατότητα να βελτιώνει τη ζωοτεχνική απόδοση των απογαλακτισμένων χοιριδίων όταν χρησιμοποιείται σε ζωοτροφές. Στη γνώμη της της 8ης Σεπτεμβρίου 2015 η Αρχή κατέληξε επίσης στο συμπέρασμα ότι η χρήση του παρασκευάσματος Enterococcus faecium CECT 4515 σε πόσιμο νερό για απογαλακτισμένα χοιρίδια και κοτόπουλα προς πάχυνση έχει την ίδια αποτελεσματικότητα όπως όταν χρησιμοποιείται σε ζωοτροφές. Η Αρχή δεν θεωρεί ότι χρειάζεται να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε επίσης την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (5)

                  Από την αξιολόγηση του παρασκευάσματος Enterococcus faecium CECT 4515 διαπιστώνεται ότι πληρούνται οι όροι για τη χορήγηση άδειας οι οποίοι προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση αυτού του παρασκευάσματος όπως καθορίζεται στα παραρτήματα του παρόντος κανονισμού.

                  (6)

                  Ως συνέπεια της χορήγησης νέας άδειας βάσει του κανονισμού (ΕΚ) αριθ. 1831/2003, ο κανονισμός (ΕΚ) αριθ. 2036/2005 θα πρέπει να τροποποιηθεί αναλόγως. Επιπλέον, η υφιστάμενη άδεια για τη χρήση του παρασκευάσματος Enterococcus faecium CECT 4515 για κοτόπουλα προς πάχυνση στον εκτελεστικό κανονισμό (ΕΕ) αριθ. 887/2011 θα πρέπει να συμπληρωθεί με μια νέα χρήση του στο πόσιμο νερό, μέσω της τροποποίησης του εν λόγω εκτελεστικού κανονισμού.

                  (7)

                  Επειδή δεν απαιτείται η άμεση εφαρμογή των τροποποιήσεων των όρων της άδειας για λόγους ασφάλειας, είναι σκόπιμο να προβλεφθεί μεταβατική περίοδος που θα επιτρέψει στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που απορρέουν από τη χορήγηση της άδειας.

                  (8)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Χορήγηση άδειας
      Χορηγείται άδεια στο παρασκεύασμα που προσδιορίζεται στο παράρτημα I και ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων» για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
      Άρθρο 2
      Τροποποίηση του κανονισμού (ΕΚ) αριθ. 2036/2005
      Στο παράρτημα I του κανονισμού (ΕΚ) αριθ. 2036/2005, η καταχώριση E 1713 για το Enterococcus faecium CECT 4515 διαγράφεται.
      Άρθρο 3
      Τροποποίηση του κανονισμού (ΕΕ) αριθ. 887/2011
      Το παράρτημα του κανονισμού (ΕΕ) αριθ. 887/2011 αντικαθίσταται από το παράρτημα II του παρόντος κανονισμού.
      Άρθρο 4
      Μεταβατικά μέτρα
      Το παρασκεύασμα που προσδιορίζεται στο παράρτημα και οι ζωοτροφές που περιέχουν το εν λόγω παρασκεύασμα οι οποίες έχουν παραχθεί και επισημανθεί πριν από τις 28 Δεκεμβρίου 2017, σύμφωνα με τους κανόνες που ίσχυαν πριν από τις 28 Ιουνίου 2017 μπορούν να συνεχίσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
      Άρθρο 5
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 7 Ιουνίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

         (3)  Κανονισμός (ΕΚ) αριθ. 2036/2005 της Επιτροπής, της 14ης Δεκεμβρίου 2005, για τη χορήγηση μόνιμης άδειας κυκλοφορίας για ορισμένες πρόσθετες ύλες ζωοτροφών και την προσωρινή έγκριση νέας χρήσης ορισμένων πρόσθετων υλών που έχουν ήδη εγκριθεί για χρήση στις ζωοτροφές (ΕΕ L 328 της 15.12.2005, σ. 13).

         (4)  Εκτελεστικός κανονισμός (ΕΕ) αριθ. 887/2011 της Επιτροπής, της 5ης Σεπτεμβρίου 2011, για τη χορήγηση άδειας στο παρασκεύασμα Enterococcus faecium CECT 4515 ως πρόσθετης ύλης ζωοτροφών για τα κοτόπουλα προς πάχυνση (κάτοχος της άδειας είναι η εταιρεία: Evonik Nutrition & Care GmbH) (ΕΕ L 229 της 6.9.2011, σ. 7).

         (5)  EFSA Journal 2014·12(5):3672.

         (6)  EFSA Journal 2015·13(5):4111.

         (7)  EFSA Journal 2015·13(9):4232.

         ΠΑΡΑΡΤΗΜΑ I

                     Αριθμός ταυτοποίησης της πρόσθετης ύλης

                     Επωνυμία του κατόχου της άδειας

                     Πρόσθετη ύλη

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Ελάχιστη περιεκτικότητα

                     Μέγιστη περιεκτικότητα

                     Λοιπές διατάξεις

                     Λήξη της περιόδου ισχύος της άδειας

                     CFU/kg πλήρους ζωοτροφής με περιεκτικότητα σε υγρασία 12 %

                     CFU/l πόσιμου νερού

                        Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                     4b1713

                     Evonik Nutrition & Care GmbH

                        Enteroccocus faecium

                     CECT 4515

                        Σύνθεση πρόσθετης ύλης

                     Παρασκεύασμα Enterococcus faecium CECT 4515 που περιέχει τουλάχιστον 1 × 109 CFU/g πρόσθετης ύλης

                        Χαρακτηρισμός της δραστικής ουσίας

                     Βιώσιμα κύτταρα Enterococcus faecium CECT 4515

                        Αναλυτική μέθοδος
                         (1)

                     Καταμέτρηση: τεχνική της επιφανειακής επίστρωσης σε τρυβλίο με άγαρ χολικών αλάτων/αισκουλίνης/αζιδίου (EN 15788)
                     Ταυτοποίηση: ηλεκτροφόρηση παλλόμενου πεδίου σε πήκτωμα (PFGE)

                     Απογαλακτισμένα χοιρίδια

                     1 × 109

                     —

                     5 × 108

                     —

                                 1.

                                 Η πρόσθετη ύλη μπορεί να χρησιμοποιηθεί σε πόσιμο νερό.

                                 2.

                                 Στις οδηγίες χρήσης της πρόσθετης ύλης και των προμειγμάτων πρέπει να αναφέρεται η σταθερότητα στο πόσιμο νερό.

                                 3.

                                 Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης και η σταθερότητα στη θερμική επεξεργασία.

                                 4.

                                 Κατά τη χρήση της πρόσθετης ύλης σε πόσιμο νερό πρέπει να διασφαλίζεται η ομοιογενής διασπορά της πρόσθετης ύλης.

                                 5.

                                 Προς χρήση σε απογαλακτισμένα χοιρίδια σωματικού βάρους έως 35 kg.

                                 6.

                                 Για τους χρήστες της πρόσθετης ύλης και των προμειγμάτων οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων από τη χρήση τους. Όταν οι κίνδυνοι αυτοί δεν είναι δυνατό να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ άλλων μέσα προστασίας της αναπνοής και του δέρματος.

                     28 Ιουνίου 2027

            (1)  Περισσότερες πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς για τις πρόσθετες ύλες ζωοτροφών: https://ec.europa.eu/jrc/en/eurl/feed-additives/evaluation-reports.

         ΠΑΡΑΡΤΗΜΑ II
         «
               ΠΑΡΑΡΤΗΜΑ

                           Αριθμός ταυτοποίησης της πρόσθετης ύλης

                           Επωνυμία του κατόχου της άδειας

                           Πρόσθετη ύλη

                           Σύνθεση, χημικός τύπος, περιγραφή, αναλυτική μέθοδος

                           Είδος ή κατηγορία ζώου

                           Μέγιστη ηλικία

                           Ελάχιστη περιεκτικότητα

                           Μέγιστη περιεκτικότητα

                           Λοιπές διατάξεις

                           Λήξη της περιόδου ισχύος της άδειας

                           CFU/kg πλήρους ζωοτροφής με περιεκτικότητα σε υγρασία 12 %

                              Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                           4b1713

                           Evonik Nutrition & Care GmbH

                              Enteroccocus faecium

                           CECT 4515

                              Σύνθεση πρόσθετης ύλης

                           Παρασκεύασμα Enterococcus faecium CECT 4515 που περιέχει κατ' ελάχιστον 1 × 109 CFU/g πρόσθετης ύλης
                           Σε στερεά μορφή

                              Χαρακτηρισμός της δραστικής ουσίας

                           Βιώσιμα κύτταρα Enterococcus faecium CECT 4515

                              Αναλυτική μέθοδος
                               (1)

                           Καταμέτρηση: τεχνική της επιφανειακής επίστρωσης σε τρυβλίο με άγαρ χολικών αλάτων/αισκουλίνης/αζιδίου (EN 15788)
                           Ταυτοποίηση: ηλεκτροφόρηση παλλόμενου πεδίου σε πήκτωμα (PFGE)

                           Κοτόπουλα προς πάχυνση

                           —

                           1 × 109

                           —

                                       1.

                                       Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης και η σταθερότητα στη θερμική επεξεργασία.

                                       2.

                                       Η χρήση είναι συμβατή σε ζωοτροφές που περιέχουν ένα από τα ακόλουθα εγκεκριμένα κοκκιδιοστατικά: νατριούχο μονενσίνη, δικλαζουρίλη, νικαρβαζίνη, δεκοκινάτη, υδροχλωρική ροβενιδίνη, νατριούχο σεμδουραμυκίνη, ναρασίνη, νατριούχο σαλινομυκίνη, νατριούχο λασαλοσίδη Α, ναρασίνη/νικαρβαζίνη ή αμμωνιούχο μαδουραμυκίνη.

                                       3.

                                       Για τους χρήστες της πρόσθετης ύλης και των προμειγμάτων οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων από τη χρήση τους. Όταν οι κίνδυνοι αυτοί δεν είναι δυνατό να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ άλλων μέσα προστασίας της αναπνοής και του δέρματος.

                           26 Σεπτεμβρίου 2021

                           Αριθμός ταυτοποίησης της πρόσθετης ύλης

                           Επωνυμία του κατόχου της άδειας

                           Πρόσθετη ύλη

                           Σύνθεση, χημικός τύπος, περιγραφή, αναλυτική μέθοδος

                           Είδος ή κατηγορία ζώου

                           Μέγιστη ηλικία

                           Ελάχιστη περιεκτικότητα

                           Μέγιστη περιεκτικότητα

                           Λοιπές διατάξεις

                           Λήξη της περιόδου ισχύος της άδειας

                           CFU/l πόσιμου νερού

                              Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                           4b1713

                           Evonik Nutrition & Care GmbH

                              Enteroccocus faecium

                           CECT 4515

                              Σύνθεση πρόσθετης ύλης

                           Παρασκεύασμα Enterococcus faecium CECT 4515 που περιέχει κατ' ελάχιστον 1 × 109 CFU/g πρόσθετης ύλης
                           Σε στερεά μορφή

                              Χαρακτηρισμός της δραστικής ουσίας

                           Βιώσιμα κύτταρα Enterococcus faecium CECT 4515

                              Αναλυτική μέθοδος
                               (2)

                           Καταμέτρηση: τεχνική της επιφανειακής επίστρωσης σε τρυβλίο με άγαρ χολικών αλάτων/αισκουλίνης/αζιδίου (EN 15788)
                           Ταυτοποίηση: Ηλεκτροφόρηση παλλόμενου πεδίου σε πήκτωμα (PFGE)

                           Κοτόπουλα προς πάχυνση

                           —

                           5 × 108

                           —

                                       1.

                                       Η πρόσθετη ύλη μπορεί να χρησιμοποιηθεί σε πόσιμο νερό.

                                       2.

                                       Στις οδηγίες χρήσης της πρόσθετης ύλης και των προμειγμάτων πρέπει να αναφέρεται η σταθερότητα στο πόσιμο νερό.

                                       3.

                                       Κατά τη χρήση της πρόσθετης ύλης σε πόσιμο νερό πρέπει να διασφαλίζεται η ομοιογενής διασπορά της πρόσθετης ύλης.

                                       4.

                                       Η χρήση είναι συμβατή σε ζωοτροφές που περιέχουν ένα από τα ακόλουθα εγκεκριμένα κοκκιδιοστατικά: νατριούχο μονενσίνη, δικλαζουρίλη, νικαρβαζίνη, δεκοκινάτη, υδροχλωρική ροβενιδίνη, νατριούχο σεμδουραμυκίνη, ναρασίνη, νατριούχο σαλινομυκίνη, νατριούχο λασαλοσίδη Α, ναρασίνη/νικαρβαζίνη ή αμμωνιούχο μαδουραμυκίνη.

                                       5.

                                       Για τους χρήστες της πρόσθετης ύλης και των προμειγμάτων οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων από τη χρήση τους. Όταν οι κίνδυνοι αυτοί δεν είναι δυνατό να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ άλλων μέσα προστασίας της αναπνοής και του δέρματος.

                           28 Ιουνίου 2027

                     »

            (1)  Περισσότερες πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς για τις πρόσθετες ύλες ζωοτροφών: https://ec.europa.eu/jrc/en/eurl/feed-additives/evaluation-reports.

            (2)  Περισσότερες πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports.


title: Εκτελεστικός κανονισμός (ΕΕ) αριθ. 400/2012 της Επιτροπής, της 7ης Μαΐου 2012 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               11.5.2012

               EL

               Επίσημη Εφημερίδα της Ευρωπαϊκής Ένωσης

               L 124/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 400/2012 ΤΗΣ ΕΠΙΤΡΟΠΉΣ
   της 7ης Μαΐου 2012
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών οι οποίες έχουν εκδοθεί από τις τελωνειακές αρχές κρατών μελών σχετικά με την κατάταξη εμπορευμάτων στη συνδυασμένη ονοματολογία, αλλά δεν είναι σύμφωνες με τον παρόντα κανονισμό, μπορεί να συνεχίζει να τις επικαλείται επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές κρατών μελών και δεν είναι σύμφωνες με τον παρόντα κανονισμό, επιτρέπεται να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαΐου 2012.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη

                  Περιγραφή των εμπορευμάτων

                  (1)

                  (2)

                  (3)

                  Προϊόν με τη μορφή σχεδόν τετράγωνου σχηματοποιημένου ελέφαντα, διαστάσεων 32 × 48 × 24 cm περίπου, που αποτελείται από δύο ημικελύφη κατασκευασμένα από καλουπωμένη άκαμπτη πλαστική ύλη. Διαθέτει τέσσερις τροχούς και αφαιρούμενο ιμάντα ώμου που μπορεί επίσης να χρησιμοποιηθεί για την έλξη του προϊόντος.
                  Τα δύο ημικελύφη συγκρατούνται μεταξύ τους με συνεχή συρραφωτή συνάρθρωση στο κάτω μέρος και με δύο μανδάλους ασφαλείας σε αντιδιαμετρικά άκρα, οι οποίοι καθιστούν αδύνατο να ανοίξει αμέσως το κέλυφος καθόλο το μήκος. Η συνάρθρωση επιτρέπει να είναι πλήρως οριζοντιωμένα τα δύο ημικελύφη μετά το άνοιγμα.
                  Το ένα ημικέλυφος είναι εφοδιασμένο με δύο ιμάντες από υφαντική ύλη που σχηματίζουν Χ όταν συνδέονται με θηλύκωμα (κλιπ). Διαθέτει επίσης μικρή επίπεδη υφασμάτινη τσέπη στερεωμένη στο εσωτερικό του. Το άλλο ημικέλυφος είναι εφοδιασμένο με διαχωριστικό πέτασμα από υφαντική ύλη και περιλαμβάνει τσέπη με φερμουάρ. Το διαχωριστικό πέτασμα είναι μόνιμα στερεωμένο στην πλευρά της συρραφωτής συνάρθρωσης και μπορεί να αγκιστρωθεί στη αντίθετη πλευρά του ημικελύφους.
                  (βαλίτσα)
                  (Βλ. φωτογραφίες αριθ. 660 A και B) (1)

                  4202 12 50

                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας (ΣΟ), από τη σημείωση 1 στοιχείο δ) του κεφαλαίου 95 και από το κείμενο των κωδικών ΣΟ 4202, 4202 12 και 4202 12 50.
                  Το προϊόν έχει τα αντικειμενικά χαρακτηριστικά των βαλιτσών της κλάσης 4202, για παράδειγμα καλουπωμένη άκαμπτη πλαστική ύλη, συνάρθρωση, σύστημα κλεισίματος, ιμάντες, διαχωριστικό πέτασμα και τσέπες, τροχούς και το γεγονός ότι έχει σχήμα και μπορεί να χρησιμοποιηθεί ως περιέκτης που ανοίγει σαν τυπική βαλίτσα με συνάρθρωση. Λόγω αυτών των χαρακτηριστικών το προϊόν πρέπει να θεωρείται βαλίτσα και όχι τροχοφόρο παιχνίδι. Επομένως, αποκλείεται η κατάταξη ως τροχοφόρο παιχνίδι παρόμοιο με ποδοκίνητο αυτοκίνητο της κλάσης 9503.
                  Συνεπώς, το προϊόν πρέπει να καταταχθεί ως βαλίτσα από καλουπωμένη πλαστική ύλη στον κωδικό ΣΟ 4202 12 50.

         (1)  Οι φωτογραφίες έχουν μόνο πληροφοριακό χαρακτήρα.


title: Εκτελεστικός κανονισμός (ΕΕ) αριθ. 686/2013 της Επιτροπής, της 16ης Ιουλίου 2013 , για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Oignon doux des Cévennes (ΠΟΠ)]

text:
               19.7.2013

               EL

               Επίσημη Εφημερίδα της Ευρωπαϊκής Ένωσης

               L 196/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 686/2013 ΤΗΣ ΕΠΙΤΡΟΠΉΣ
   της 16ης Ιουλίου 2013
   για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Oignon doux des Cévennes (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 53 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης ονομασίας προέλευσης «Oignon doux des Cévennes», η οποία καταχωρίσθηκε δυνάμει του κανονισμού (ΕΚ) αριθ. 723/2008 της Επιτροπής (2).

               (2)

               Η αίτηση έχει στόχο την τροποποίηση των προδιαγραφών με διευκρινίσεις στα σημεία που αφορούν την περιγραφή του προϊόντος, τη γεωγραφική περιοχή, την απόδειξη προέλευσης, τη μέθοδο παραγωγής, την επισήμανση, τις εθνικές απαιτήσεις, τη συσκευασία και τα στοιχεία της ομάδας παραγωγών.

               (3)

               Η Επιτροπή εξέτασε την εν λόγω τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας, κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012, η Επιτροπή μπορεί να την εγκρίνει, χωρίς να προσφύγει στη διαδικασία των άρθρων 50 έως 52 του εν λόγω κανονισμού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης ονομασίας προέλευσης «Oignon doux des Cévennes» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Το ενιαίο έγγραφο, που περιλαμβάνει τα κύρια στοιχεία των προδιαγραφών, παρατίθεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Ιουλίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 198 της 26.7.2008, σ. 28.

      ΠΑΡΑΡΤΗΜΑ I
      Εγκρίνεται η ακόλουθη τροποποίηση των προδιαγραφών της προστατευόμενης ονομασίας προέλευσης «Oignon doux des Cévennes»:

                  —

                     Περιγραφή του προϊόντος

                  Διαγράφεται η αναφορά στο «μεγάλο μέγεθος» του βολβού που δεν περιλαμβανόταν στα εθνικά κείμενα που όριζαν την AOC το 2003: οι προδιαγραφές της ονομασίας δεν περιλαμβάνουν ιδιαίτερες διατάξεις σχετικά με το μέγεθος των κρεμμυδιών. Στα εθνικά νομοθετικά κείμενα που όριζαν την AOC το 2003, δεν προβλέπονταν ειδικές διατάξεις σχετικά με το μέγεθος των κρεμμυδιών. Η αναφορά «βολβός μεγάλου μεγέθους» ήταν ένα περιγραφικό στοιχείο του ποικιλιακού τύπου της AOC (βλέπε άρθρο 4 του διατάγματος της 14ης Οκτωβρίου 2003) και όχι του κρεμμυδιού. Επομένως, δεν προβλεπόταν περιορισμός των επιτρεπόμενων μεγεθών του προϊόντος που έφερε την AOC.
                  Η περιγραφή της AOC αφορά και άλλα οπτικά κριτήρια, αυτά που χρησιμοποιούνται στο πλαίσιο των οργανοληπτικών εξετάσεων στις οποίες υποβάλλονται τα κρεμμύδια: χρώμα, σχήμα και στιλπνότητα του βολβού, λεπτότητα και διαφάνεια των χιτώνων.
                  Επιπλέον, όπως αναφέρεται στο σημείο «Δεσμός με τη γεωγραφική περιοχή», για την επιλογή στις εκμεταλλεύσεις η οποία επέτρεψε να ληφθεί φυτικό υλικό προσαρμοσμένο στο περιβάλλον, χρησιμοποιήθηκαν άλλα κριτήρια επιλογής: ικανότητα διατήρησης, φυτικός κύκλος προσαρμοσμένος στις τοπικές συνθήκες και γεύση του κρεμμυδιού. Το μέγεθος του βολβού δεν είναι χαρακτηριστικό της ΠΟΠ.

                  —

                     Γεωγραφική περιοχή

                  Προσθήκη της διαδικασίας ταυτοποίησης των αγροτεμαχίων που προβλέπεται στα εθνικά νομοθετικά κείμενα τα οποία διέπουν την ονομασία.

                  —

                     Στοιχεία που αποδεικνύουν ότι το προϊόν προέρχεται από την περιοχή

                  Το σημείο συμπληρώθηκε με τις διατάξεις που αφορούν τον έλεγχο και την εγγύηση της προέλευσης και της ιχνηλασιμότητας, διατάξεις οι οποίες τροποποιήθηκαν κατόπιν της μεταρρύθμισης του συστήματος ελέγχων των γαλλικών ονομασιών ελεγχόμενης προέλευσης AOC.

                  —

                     Μέθοδος παραγωγής

                  Τροποποιήσεις που συνδέονται με την ενσωμάτωση στις προδιαγραφές των διατάξεων των εθνικών κειμένων που ορίζουν την ονομασία.
                  Σπόροι προς σπορά: όσον αφορά τη χρήση των σπόρων προς σπορά που παράγονται στις εκμεταλλεύσεις, ενσωματώνονται οι σχετικές διατάξεις της εθνικής νομοθεσίας που ορίζει την AOC.
                  Λίπανση: εισάγονται διατάξεις σχετικά με τη χρήση αζωτούχων προϊόντων (μέγιστο όριο 100 μονάδες αζώτου ανά εκτάριο και τμηματική προσθήκη με ανώτατο όριο τις 50 μονάδες), οι οποίες περιλαμβάνονται στην εθνική νομοθεσία που ορίζει την AOC.
                  Συγκομιδή: διευκρινίζονται οι λεπτομέρειες σχετικά με την έναρξη της συγκομιδής: όταν το 50 % των φύλλων έχουν πέσει.
                  Απόδοση: εισάγεται ο ορισμός του καλλιεργητικού αγροτεμαχίου.

                  —

                     Επισήμανση

                  Προσθήκη κωδικού για τους συσκευαστές, με τον οποίο ομαδοποιούνται οι παρτίδες που παραδίδονται στις εγκαταστάσεις την ίδια ημέρα. Η προτεινόμενη τροποποίηση αποβλέπει στη συμπλήρωση της αρίθμησης των συσκευασμένων παρτίδων: μόνον για τις συσκευασίες που είναι μικρότερες των 5 kg, παρέχεται η δυνατότητα να αντικατασταθεί ο αριθμός ταυτοποίησης που συνδέει την ταυτότητα του παραγωγού με την ταυτότητα του αγροτεμαχίου από αριθμό ταυτοποίησης με τον οποίο ομαδοποιείται το σύνολο των παρτίδων που παραδίδεται την ίδια ημέρα. Πράγματι, στην πράξη, οι διχτυωτοί σάκοι βάρους μικρότερου των 5 kg συχνά περιέχουν κρεμμύδια προερχόμενα από διαφορετικούς παραγωγούς, γεγονός που απαιτεί να είναι σε θέση η μονάδα συσκευασίας να ταυτοποιεί τις εν λόγω παρτίδες. Ωστόσο, η τροποποίηση αυτή δεν θέτει σε κίνδυνο την ιχνηλασιμότητα στον κλάδο, στο βαθμό που η καταγραφή των παραδιδόμενων παρτίδων και των αριθμών τους επιτρέπει να διασφαλίζεται η ιχνηλασιμότητα (καταγραφές εισερχομένων - εξερχομένων αναφερόμενες στο σημείο IV.1 των προδιαγραφών).
                  Προσθήκη της υποχρέωσης για τοποθέτηση του συμβόλου της Ευρωπαϊκής Ένωσης για τις ΠΟΠ και της ένδειξης «appellation d’origine protégée» (Προστατευόμενη Ονομασία Προέλευσης) ή «AOP» (ΠΟΠ) αντί των εθνικών ενδείξεων.

                  —

                     Εθνικές απαιτήσεις

                  Οι εθνικές απαιτήσεις συμπληρώνονται με τον πίνακα των κυριότερων σημείων προς έλεγχο και τη μέθοδο αξιολόγησής τους, όπως προβλέπεται από τη γαλλική εθνική νομοθεσία.

                  —

                     Άλλα

                  Εισάγονται διατάξεις σχετικά με τη συσκευασία (συνθήκες μεταφοράς) και, με την τροποποίηση, το μέγιστο βάρος που μπορεί να συσκευαστεί σε κούτες αυξάνεται από 10 σε 12 kg. Τα κρεμμύδια «oignons doux des Cévennes» είναι προϊόντα με εύθραυστους και ευαίσθητους χιτώνες και διαπιστώθηκε στην πράξη ότι για τα μικρότερου μεγέθους κρεμμύδια, όταν το μέγιστο βάρος που μπορεί να συσκευαστεί σε κούτες είναι 10 kg προκύπτουν προβλήματα. Πράγματι, όσον αφορά τα μικρότερου μεγέθους κρεμμύδια, διαπιστώθηκε ότι, καθώς προβλέπεται για τις κούτες, αφενός, ενιαίο σχήμα και, αφετέρου, καθορισμένο μέγιστο βάρος 10 kg, είναι αδύνατον να πληρωθεί σωστά μια συσκευασία (δηλαδή να είναι πλήρως γεμάτη). Τα κρεμμύδια επομένως δεν συγκρατούνται σταθερά, με συνέπεια να αυξάνεται ο κίνδυνος χτυπημάτων και, άρα, αλλοίωσης του προϊόντος. Η αύξηση σε 12 kg του μέγιστου βάρους προϊόντος που μπορεί να συσκευαστεί σε κούτες έχει ως αποτέλεσμα να γεμίζονται πλήρως οι κούτες, ώστε να σταθεροποιούνται τα κρεμμύδια «oignons doux des Cévennes» στη θέση τους. Η τροποποίηση αυτή συμβάλλει στην αποφυγή των χτυπημάτων και των κινδύνων υποβάθμισης κατά τους πολυάριθμους χειρισμούς.
                  Επικαιροποιούνται τα στοιχεία της αιτούσας ομάδας.

      ΠΑΡΑΡΤΗΜΑ II

         ΕΝΟΠΟΙΗΜΕΝΟ ΕΝΙΑΙΟ ΕΓΓΡΑΦΟ

      Κανονισμός (ΕΚ) αριθ. 510/2006 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1)

      «OIGNON DOUX DES CEVENNES»
      Αριθ. ΕΚ: FR-PDO-0105-0314-17.10.2011

         ΠΓΕ () ΠΟΠ (X)

      1.   Ονομασία

      «Oignon doux des Cévennes»
      2.   Κράτος μέλος ή τρίτη χώρα

      Γαλλία
      3.   Περιγραφή του γεωργικού προϊόντος ή του τροφίμου

      3.1.   Τύπος προϊόντος

                  Κλάση 1.6.

                  Φρούτα, λαχανικά και δημητριακά, νωπά ή μεταποιημένα

            3.2.   Περιγραφή του προϊόντος για το οποίο ισχύει η ονομασία υπό 1

      Το προϊόν που φέρει την ονομασία προέλευσης «Oignon doux des Cévennes» είναι ένα κρεμμύδι για διατήρηση, καλλιεργούμενο σε αναβαθμίδες, χρώματος λευκού με απόχρωση μαργαριταρώδη έως χαλκώδη, με βολβό σχήματος στρογγυλού έως ρομβοειδούς, με στιλπνή όψη και με λεπτούς και ημιδιαφανείς χιτώνες. Ο φλοιός είναι παχύς και η σάρκα τους είναι λευκή, μετρίως σκληρή και χυμώδης. Η περιεκτικότητα σε ξηρά ουσία είναι μικρότερη από 10 %. Όταν το προϊόν καταναλώνεται ωμό, χαρακτηρίζεται από σάρκα τραγανή, απουσία καυστικότητας και σκληρότητας, αρώματα λεπτά και ισορροπημένα. Όταν μαγειρευτεί, διατηρεί τη στιλπνότητά του και γίνεται ημιδιαφανές, λιπαρό, χυμώδες και με γλυκιά γεύση χωρίς πικρότητα, με αρώματα κάστανου και ψημένου.
      Τα κρεμμύδια που συσκευάζονται μετά τις 15 Μαΐου του επομένου από τη συγκομιδή έτους δεν επιτρέπεται να λαμβάνουν την ονομασία προέλευσης «Oignon Doux des Cévennes». Τα κρεμμύδια πρέπει να διατίθενται στο εμπόριο στην αρχική τους συσκευασία, που χρησιμοποιείται αποκλειστικά για το προϊόν που φέρει την ονομασία. Η εμπορική διάθεση ξεκινάει, το νωρίτερο, την 1η Αυγούστου του έτους συγκομιδής.
      3.3.   Πρώτες ύλες (μόνο για μεταποιημένα προϊόντα)

      —
      3.4.   Ζωοτροφές (μόνο για προϊόντα ζωικής προέλευσης)

      —
      3.5.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής

      Τα κρεμμύδια πρέπει να σπείρονται και να παράγονται εντός της γεωγραφικής περιοχής.
      3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.

      Η συσκευασία εκτελείται εντός της γεωγραφικής περιοχής που οριοθετείται στο σημείο 4 του παρόντος ενιαίου εγγράφου, σε συσκευαστήρια που προσδιορίζονται από την ομάδα. Η συσκευασία πρέπει να κλείνεται με σύστημα που να μην επιτρέπει να ξανακλειστεί μετά το άνοιγμά της. Τα κρεμμύδια συσκευάζονται επομένως σε συσκευασία τύπου κούτας με πλαστική μεμβράνη, μέγιστης χωρητικότητας 12 kg, ή όταν πρόκειται για δικτυωτό σάκο, μέγιστης χωρητικότητας 5 kg.
      Η συσκευασία εκτελείται στη γεωγραφική περιοχή, ώστε να διαφυλάσσεται η ποιότητα του προϊόντος.
      Τα κρεμμύδια συσκευάζονται από τον παραγωγό ή παραδίδονται σε συσκευαστήριο. Χάρη στη συσκευασία στην περιοχή, αποφεύγονται οι πολλοί χειρισμοί με αποτέλεσμα να διαφυλάσσονται τα χαρακτηριστικά του κρεμμυδιού, ιδίως οι λεπτοί και ημιδιαφανείς χιτώνες που είναι πολύ εύθραυστοι, και να μην προκαλείται καμία αλλοίωση. Τέλος, η οργανοληπτική εξέταση και η ανάλυση, οι οποίες επιτρέπουν να εξασφαλιστούν προϊόντα που διαθέτουν τα απαιτούμενα οργανοληπτικά χαρακτηριστικά, εκτελούνται με δειγματοληψία από τις συσκευασμένες παρτίδες.
      3.7.   Ειδικοί κανόνες για την επισήμανση

      Κάθε συσκευασία κρεμμυδιών προοριζόμενη να χρησιμοποιηθεί για το προϊόν που φέρει την ονομασία πρέπει να συνοδεύεται από ετικέτα η οποία περιέχει τουλάχιστον:

                  —

                  την ονομασία προέλευσης «Oignon doux des Cévennes», αναγραφόμενη με χαρακτήρες διαστάσεων τουλάχιστον ίσων με αυτές των μεγαλύτερων χαρακτήρων που εμφαίνονται στην επισήμανση,

                  —

                  την ένδειξη «AOP» (ΠΟΠ) και/ή «appellation d’origine protégée» (προστατευόμενη ονομασία προέλευσης), η οποία πρέπει να εμφανίζεται αμέσως πριν ή μετά την προστατευόμενη ονομασία, χωρίς άλλες ενδιάμεσες ενδείξεις,

                  —

                  το σύμβολο της Ευρωπαϊκής Ένωσης για τις ΠΟΠ,

                  —

                  το όνομα του συσκευαστή,

                  —

                  την ημερομηνία συσκευασίας,

                  —

                  έναν ειδικό αριθμό ταυτοποίησης.

            Ο αριθμός ταυτοποίησης αντιστοιχεί στον κωδικό του παραγωγού, συνοδευόμενο από τον κωδικό του αγροτεμαχίου. Για τις συσκευασίες μέγιστου βάρους 5 kg, μπορεί να αντικαθίσταται από κωδικό με τον οποίο ομαδοποιούνται οι παρτίδες που παραδίδονται την ίδια ημέρα.
      4.   Συνοπτική οριοθέτηση της γεωγραφικής περιοχής

      Η περιοχή παραγωγής της ονομασίας «Oignon doux des Cévennes» εκτείνεται στα εδάφη των 32 ακόλουθων κοινοτήτων του διοικητικού διαμερίσματος Gard:
      Arphy· Arre· Arrigas· Aulas· Aumessas· Avèze· Bez-et-Esparon· Bréau-et-Salagosse· Colognac· Cros· Lasalle· Mandagout· Mars· Molières-Cavailla· Monoblet· Notre-Dame-de-la-Rouvière· Pommiers Roquedur· Saint-André-de-Majencoules· Saint-André-de-Valborgne· Saint-Bonnet-de-Salendrinque· Saint-Bresson· Sainte-Croix-de-Caderle· Saint-Julien-de-la-Nef· Saint-Laurent-le-Minier· Saint-Martial· Saint-Roman-de-Codières· Soudorgues· Sumène· Vabres· Valleraugue· Vigan (le).
      5.   Δεσμός με τη γεωγραφική περιοχή

      5.1.   Ιδιαιτερότητα της γεωγραφικής περιοχής

      Η περιοχή της ονομασίας προέλευσης «Oignon doux des Cévennes» εκτείνεται κυρίως σε γρανιτικά και σχιστολιθικά πετρώματα, στο νοτιοανατολικό όριο της οροσειράς Massif Central και ιδίως στις κλιτύες του Massif de l’Aigoual (1 565 m). Το κλίμα, μεσογειακό, χαρακτηρίζεται από θερινή ξηρασία και σημαντικό ύψος βροχοπτώσεων το φθινόπωρο και, σε μικρότερο βαθμό, την άνοιξη, το οποίο φθάνει, κατά μέσο όρο, τα 1 500 mm. Οι θερμοκρασίες επίσης παρουσιάζουν μεγάλες αντιθέσεις, με έντονη θερινή ηλιοφάνεια και αρκετά ψυχρή περίοδο από το φθινόπωρο έως την άνοιξη, με σποραδικές χιονοπτώσεις, ενώ οι μέσες ετήσιες θερμοκρασίες διαμορφώνονται σε 12 έως 13 °C.
      Το πολυσχιδές ανάγλυφο των Cévennes παρουσιάζει εναλλαγή κορυφογραμμών (serres) και βαθιών περίκλειστων κοιλάδων (valats), με προσανατολισμό από βορειοδυτικά προς νοτιοανατολικά. Στις απότομες αυτές κλιτύες, οι κλιματικές αντιθέσεις λόγω της κλίσης του εδάφους είναι σημαντικές και οι έντονες βροχοπτώσεις της ισημερίας εντείνουν τη διάβρωση, ενώ ενίοτε σημειώνονται καταστροφικές πλημμύρες. Για να ελέγξουν αυτό το ανάγλυφο, οι τοπικοί γεωργοί διευθέτησαν τα επικλινή εδάφη σε αναβαθμίδες, εντοπίζοντας τις λίγο βαθύτερες κολλουβιακές περιοχές και κατασκευάζοντας πάνω σε μεγάλου μήκους εκτάσεις ξερολιθιές, οι οποίες αποτελούν αναπόσπαστο στοιχείο του τοπίου της περιοχής.
      5.2.   Ιδιοτυπία του προϊόντος

      Το προϊόν «Oignon doux des Cévennes» παρουσιάζει οργανοληπτικές ιδιαιτερότητες στις οποίες οφείλεται η φήμη του, όχι μόνον σε τοπικό αλλά και σε εθνικό επίπεδο: πράγματι, το προϊόν χαρακτηρίζεται από την εξαιρετική του γλυκύτητα, την απουσία πικρότητας και καυστικότητας και από χυμώδη σύσταση που του προσδίδει πολύ ευχάριστη υφή όταν καταναλώνεται, ωμό ή μαγειρεμένο.
      Επιπλέον, αναγνωρίζεται οπτικά και εκτιμάται λόγω του στρογγυλού έως ρομβοειδούς σχήματος του βολβού, της στιλπνότητας, του λευκού χρώματος με απόχρωση μαργαριταρώδη και ενίοτε χαλκώδη και των λεπτών και ημιδιαφανών χιτώνων του.
      Η χαμηλή περιεκτικότητα σε ξηρά ουσία (μικρότερη από 10 %) δεν εμποδίζει την καλή διατήρησή του έως το τέλος του χειμώνα.
      5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ)

      Καλλιεργούμενο στις νότιες κλιτύες του Massif Central, το «Oignon doux des Cévennes» είναι ένα πρωτότυπο και ιδιαίτερο κρεμμύδι, τόσο λόγω του τρόπου καλλιέργειάς του όσο και λόγω των φυσικών και γευστικών του ιδιαιτεροτήτων.
      Σε αυτό το ιδιαίτερο περιβάλλον, οι άνθρωποι διευθέτησαν το έδαφος για να εκμεταλλευθούν τα πλεονεκτήματά του, να επιλέξουν μια κατάλληλη ποικιλία και να αναπτύξουν τεχνικές καλλιέργειας με σκοπό να αξιοποιήσουν ένα μοναδικό προϊόν.
      Φυσικές αντιξοότητες της γεωγραφικής περιοχής: η σπανιότητα επίπεδων εκτάσεων και οι ζημιές που οφείλονται στη διάβρωση, οδήγησαν τους γεωργούς να οργανώσουν τον χώρο για να τον αξιοποιήσουν. Οι διευθετήσεις σε αναβαθμίδες, αρδευόμενες λόγω βαρύτητας χάρη στο «béal» —κανάλι που συγκεντρώνει το νερό των χειμάρρων στα ανάντη— γνώρισαν θεαματική ανάπτυξη από το 18ο αιώνα και επέτρεψαν την αύξηση των περιορισμένων καλλιεργήσιμων εκτάσεων ώστε να καλυφθούν οι διατροφικές ανάγκες ενός σημαντικού πληθυσμού, ενώ ταυτοχρόνως συνέβαλαν στην προστασία των εδαφών από τη διάβρωση.
      Στις αναβαθμίδες με τον καλύτερο προσανατολισμό, στο μέσο των κλιτύων, που ήταν αρδεύσιμες και πλησιέστερες στους οικισμούς, καλλιεργούνταν τα κηπευτικά. Τα εδάφη, που προέρχονται από την αποσύνθεση των γρανιτών και των σχιστόλιθων, είναι όξινα, αμμώδη, στραγγιστικά και φτωχά σε άργιλο, συχνά λιπαινόμενα με την κοπριά των εκτρεφόμενων στις γειτονικές περιοχές αιγοπροβάτων. Η καλλιέργεια του γλυκού κρεμμυδιού, καταρχάς για την κάλυψη των οικογενειακών αναγκών, αναπτύχθηκε σε αυτά τα εδάφη μετατρεπόμενη σταδιακά σε πραγματική γεωργική παραγωγή. Τα αγροτεμάχια που παραδοσιακά καλλιεργούνταν με κρεμμύδια, ενίοτε επί περισσότερα από 50 έτη, ονομάστηκαν «Cébières».
      Η παραδοσιακή ποικιλία, η οποία βελτιώθηκε και διατηρήθηκε από τους παραγωγούς επί πολλές γενιές με βάση κριτήρια όπως η όψη, η γλυκύτητα και η διατήρηση, είναι καλά προσαρμοσμένη στο τοπικό κλίμα: πρόκειται για κρεμμύδι της εποχής με τις μεγάλες ημέρες, το οποίο σπείρεται τον Ιανουάριο στα καλύτερα προσανατολισμένα αγροτεμάχια για να επωφεληθεί από την άνοδο της θερμοκρασίας την άνοιξη, κατόπιν μεταφυτεύεται χειρωνακτικά και αρδεύεται τακτικά· οι βολβοί συγκομίζονται στο τέλος του καλοκαιριού, πριν από τις βροχοπτώσεις της φθινοπωρινής ισημερίας, γεγονός που επιτρέπει την ξήρανσή τους στον αγρό και τη διατήρηση του προϊόντος υπό καλές υγειονομικές συνθήκες.
      Οι καλλιεργητικές πρακτικές και το φυσικό περιβάλλον επηρεάζουν σε πολλά επίπεδα τα χαρακτηριστικά του κρεμμυδιού. Η σπορά στα καλύτερα αγροτεμάχια επιτρέπει να λαμβάνονται γρήγορα θαλερά φυτάρια. Η χειρωνακτική μεταφύτευση, που εκτελείται με μεγάλη ακρίβεια, επιτρέπει να βελτιστοποιούνται οι πυκνότητες φύτευσης για να λαμβάνονται κατά τη συγκομιδή βολβοί επαρκούς μεγέθους και αρμονικής όψης, χωρίς επίπεδες επιφάνειες. Η χαμηλή περιεκτικότητα των εδαφών σε άργιλο ευνοεί τη γλυκύτητα του κρεμμυδιού, αλλά η αμμώδης υφή τους συνεπάγεται χαμηλά υδατικά αποθέματα. Είναι επομένως απαραίτητη η άρδευση κατά τη διάρκεια του καλοκαιριού· το νερό παρέχεται σε μικρές ποσότητες σε τακτά διαστήματα, ώστε να αποφεύγεται η σπατάλη αλλά και, ιδίως, να περιορίζεται η υδατική πίεση στο φυτό και η εμφάνιση πικρότητας και καυστικότητας, ενώ ταυτοχρόνως ευνοείται η χυμώδης σύσταση του φλοιού. Τέλος, καθώς η επιλογή των αγροτεμαχίων γίνεται με κριτήρια τον προσανατολισμό από βορειοανατολικά προς νοτιοδυτικά και τον αποκλεισμό αυτών που βρίσκονται στα βάθη των κοιλάδων τα οποία έχουν υψηλή υγρασία, η καλλιέργεια των κρεμμυδιών γίνεται μόνο στα αγροτεμάχια με ευνοϊκό μικροκλίμα. Αποτέλεσμα είναι η καλύτερη πρωιμότητα και η μικρότερη φυτοϋγειονομική πίεση που επιτρέπει να μειώνεται η χρήση γεωργικών φαρμάκων και να βελτιώνεται η διατήρηση του προϊόντος.
      Το σύνολο των φυσικών παραγόντων της γεωγραφικής περιοχής, το οποίο αξιοποιείται από τις καλλιεργητικές πρακτικές των ανθρώπων που κατόρθωσαν να εκμεταλλευτούν τις ιδιαιτερότητες του περιβάλλοντος, επέτρεψε στο προϊόν «Oignon doux des Cévennes» να εκφράσει όλα τα πρωτότυπα χαρακτηριστικά του.

         Παραπομπή στη δημοσίευση των προδιαγραφών

      [Άρθρο 5 παράγραφος 7 του κανονισμού (ΕΚ) αριθ. 510/2006]
      https://www.inao.gouv.fr/fichier/CDCOignonDouxDesCevennes.pdf

         (1)  Αντικαταστάθηκε από τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων.


title: Εκτελεστικός κανονισμός (ΕΕ) 2016/984 της Επιτροπής, της 7ης Ιουνίου 2016, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Krupnioki śląskie (ΠΓΕ)]

text:
               21.6.2016

               EL

               Επίσημη Εφημερίδα της Ευρωπαϊκής Ένωσης

               L 162/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/984 ΤΗΣ ΕΠΙΤΡΟΠΉΣ
   της 7ης Ιουνίου 2016
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Krupnioki śląskie (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που κατέθεσε η Πολωνία για την καταχώριση της ονομασίας «Krupnioki śląskie» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 51 του κανονισμού (ΕΕ) αριθ. 1151/2012, η ονομασία «Krupnioki śląskie» πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Krupnioki śląskie» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.2. Προϊόντα κρέατος (μαγειρευτά, παστά, καπνιστά κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Ιουνίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 67 της 20.2.2016, σ. 17.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 504/2013 της Επιτροπής, της 31ης Μαΐου 2013 , για την τροποποίηση του εκτελεστικού κανονισμού (ΕΕ) αριθ. 1225/2011 όσον αφορά την κοινοποίηση πληροφοριών για τους σκοπούς των τελωνειακών ατελειών

text:
               1.6.2013

               EL

               Επίσημη Εφημερίδα της Ευρωπαϊκής Ένωσης

               L 147/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 504/2013 ΤΗΣ ΕΠΙΤΡΟΠΉΣ
   της 31ης Μαΐου 2013
   για την τροποποίηση του εκτελεστικού κανονισμού (ΕΕ) αριθ. 1225/2011 όσον αφορά την κοινοποίηση πληροφοριών για τους σκοπούς των τελωνειακών ατελειών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1186/2009 του Συμβουλίου, της 16ης Νοεμβρίου 2009, για τη θέσπιση του κοινοτικού καθεστώτος τελωνειακών ατελειών (1),
   Εκτιμώντας τα ακόλουθα:

               (1)

               Σύμφωνα με το άρθρο 17 του εκτελεστικού κανονισμού (ΕΕ) αριθ. 1225/2011 της Επιτροπής, της 28ης Νοεμβρίου 2011, για τους σκοπούς των άρθρων 42 έως 52, 57 και 58 του κανονισμού (ΕΚ) αριθ. 1186/2009 του Συμβουλίου για τη θέσπιση του κοινοτικού καθεστώτος τελωνειακών ατελειών (2), τα κράτη μέλη πρέπει να κοινοποιούν στην Επιτροπή πληροφορίες όσον αφορά την ατελή εισαγωγή ορισμένων ανταλλακτικών, στοιχείων, εξαρτημάτων, εργαλείων και εξοπλισμού που υπερβαίνουν μια ορισμένη αξία ή τιμή. Η Επιτροπή οφείλει να κοινοποιεί τις πληροφορίες αυτές στα κράτη μέλη. Σύμφωνα με το άρθρο 18 του εν λόγω εκτελεστικού κανονισμού, οι πληροφορίες αυτές πρέπει να αποτελούν αντικείμενο περιοδικής εξετάσεως στο πλαίσιο της επιτροπής τελωνειακού κώδικα.

               (2)

               Σύμφωνα με το άρθρο 20 του εκτελεστικού κανονισμού (ΕΕ) αριθ. 1225/2011, ορισμένες πληροφορίες, που αναφέρονται σε αιτήσεις ατελούς εισαγωγής εμπορευμάτων τα οποία εισάγονται από ή για λογαριασμό επιστημονικών ιδρυμάτων ή οργανισμών που έχουν την έδρα τους εντός της Ένωσης, πρέπει να διαβιβάζονται στην Επιτροπή από τα κράτη μέλη στα οποία υποβλήθηκε η αίτηση.

               (3)

               Οι υποχρεώσεις αυτές, που χρονολογούνται από το 1983, δεν είναι πλέον αναγκαίες για την ορθή διαχείριση των εισαγωγών με τελωνειακή ατέλεια. Εξάλλου, συνεπάγονται περιττό διοικητικό φόρτο, τόσο για τα κράτη μέλη όσο και για την Επιτροπή. Ως εκ τούτου, για λόγους απλούστευσης της νομοθεσίας και ορθολογισμού, θα πρέπει να απαλειφθούν ή να απλουστευθούν οι αντίστοιχες διατάξεις.

               (4)

               Επομένως, θα πρέπει να τροποποιηθεί αναλόγως ο εκτελεστικός κανονισμός (ΕΕ) αριθ. 1225/2011.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 1225/2011 τροποποιείται ως εξής:

               1)

               Το κεφάλαιο VII απαλείφεται.

               2)

               Το άρθρο 20 αντικαθίσταται από το ακόλουθο κείμενο:
               «Άρθρο 20
               Η αρμόδια αρχή του κράτους μέλους όπου βρίσκεται ο παραλήπτης, ίδρυμα ή οργανισμός, αποφασίζει άμεσα για την προβλεπόμενη στο άρθρο 19 αίτηση σε όλες τις περιπτώσεις.».

         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Μαΐου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 324 της 10.12.2009, σ. 23.

      (2)  ΕΕ L 314 της 29.11.2011, σ. 20.


title: Εκτελεστικός κανονισμός (ΕΕ) 2015/1343 της Επιτροπής, της 3ης Αυγούστου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               4.8.2015

               EL

               Επίσημη Εφημερίδα της Ευρωπαϊκής Ένωσης

               L 207/37

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1343 ΤΗΣ ΕΠΙΤΡΟΠΉΣ
   της 3ης Αυγούστου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3ης Αυγούστου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  158,3

                  MK

                  31,4

                  ZZ

                  94,9

                  0707 00 05

                  TR

                  126,8

                  ZZ

                  126,8

                  0709 93 10

                  TR

                  126,1

                  ZZ

                  126,1

                  0805 50 10

                  AR

                  131,9

                  BO

                  135,7

                  UY

                  71,8

                  ZA

                  125,5

                  ZZ

                  116,2

                  0806 10 10

                  EG

                  241,1

                  MA

                  217,4

                  TN

                  158,2

                  ZZ

                  205,6

                  0808 10 80

                  AR

                  122,7

                  BR

                  105,9

                  CL

                  140,6

                  NZ

                  147,8

                  US

                  122,7

                  UY

                  139,7

                  ZA

                  135,2

                  ZZ

                  130,7

                  0808 30 90

                  AR

                  227,2

                  CL

                  136,0

                  CN

                  89,6

                  MK

                  75,0

                  NZ

                  150,8

                  TR

                  158,2

                  ZA

                  110,6

                  ZZ

                  135,3

                  0809 29 00

                  TR

                  250,3

                  US

                  547,8

                  ZZ

                  399,1

                  0809 30 10, 0809 30 90

                  MK

                  80,0

                  TR

                  162,2

                  ZZ

                  121,1

                  0809 40 05

                  BA

                  58,2

                  XS

                  66,1

                  ZZ

                  62,2

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/783 της Επιτροπής, της 19ης Μαΐου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               20.5.2015

               EL

               Επίσημη Εφημερίδα της Ευρωπαϊκής Ένωσης

               L 124/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/783 ΤΗΣ ΕΠΙΤΡΟΠΉΣ
   της 19ης Μαΐου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαΐου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  78,9

                  MA

                  86,6

                  MK

                  59,9

                  ZZ

                  75,1

                  0707 00 05

                  AL

                  34,4

                  MK

                  69,8

                  TR

                  107,0

                  ZZ

                  70,4

                  0709 93 10

                  TR

                  123,4

                  ZZ

                  123,4

                  0805 10 20

                  EG

                  47,0

                  IL

                  70,8

                  MA

                  56,0

                  ZZ

                  57,9

                  0805 50 10

                  BR

                  107,1

                  MA

                  111,5

                  TR

                  101,5

                  ZZ

                  106,7

                  0808 10 80

                  AR

                  92,3

                  BR

                  104,3

                  CL

                  132,5

                  NZ

                  162,0

                  US

                  150,5

                  UY

                  86,8

                  ZA

                  118,3

                  ZZ

                  121,0

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 977/2013 της Επιτροπής, της 11ης Οκτωβρίου 2013 , σχετικά με τις παρεκκλίσεις από τους κανόνες καταγωγής που ορίζονται στο παράρτημα II της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου, οι οποίες εφαρμόζονται στο πλαίσιο ποσοστώσεων για ορισμένα προϊόντα από την Κεντρική Αμερική

text:
               12.10.2013

               EL

               Επίσημη Εφημερίδα της Ευρωπαϊκής Ένωσης

               L 272/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 977/2013 ΤΗΣ ΕΠΙΤΡΟΠΉΣ
   της 11ης Οκτωβρίου 2013
   σχετικά με τις παρεκκλίσεις από τους κανόνες καταγωγής που ορίζονται στο παράρτημα II της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου, οι οποίες εφαρμόζονται στο πλαίσιο ποσοστώσεων για ορισμένα προϊόντα από την Κεντρική Αμερική
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2012/734/ΕΕ του Συμβουλίου της 25ης Ιουνίου 2012 για την υπογραφή, εξ ονόματος της Ευρωπαϊκής Ένωσης, της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου, και την προσωρινή εφαρμογή του μέρους IV της εν λόγω συμφωνίας σχετικά με τις εμπορικές συναλλαγές (1), και ιδίως το άρθρο 6,
   Εκτιμώντας τα ακόλουθα:

               (1)

               Με την απόφαση 2012/734/ΕΕ το Συμβούλιο ενέκρινε την υπογραφή, εξ ονόματος της Ένωσης, της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου (εφεξής «η συμφωνία»). Δυνάμει της απόφασης 2012/734/ΕΕ, η συμφωνία εφαρμόζεται προσωρινά, έως ότου ολοκληρωθούν οι διαδικασίες που απαιτούνται για τη σύναψή της.

               (2)

               Το παράρτημα II της συμφωνίας αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας. Για ορισμένα προϊόντα, το προσάρτημα 2Α του εν λόγω παραρτήματος προβλέπει τη δυνατότητα παρεκκλίσεων από τους κανόνες καταγωγής που περιλαμβάνονται στο προσάρτημα 2 του παραρτήματος II στο πλαίσιο ετήσιων ποσοστώσεων. Εφόσον η Ένωση αποφάσισε να κάνει χρήση αυτής της δυνατότητας, είναι αναγκαίο να προβλεφθούν οι όροι της εφαρμογής των εν λόγω παρεκκλίσεων για εισαγωγές από την Κεντρική Αμερική.

               (3)

               Η διαχείριση των ποσοστώσεων που καθορίζονται στο προσάρτημα 2Α του παραρτήματος II θα πρέπει να ασκείται βάσει της αρχής της χρονικής προτεραιότητας, σύμφωνα με τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα (2).

               (4)

               Το δικαίωμα υπαγωγής στις δασμολογικές παραχωρήσεις θα πρέπει να υπόκειται στην προσκόμιση των σχετικών πιστοποιητικών καταγωγής στις τελωνειακές αρχές, όπως προβλέπεται στη συμφωνία.

               (5)

               Δεδομένου ότι η συμφωνία εφαρμόζεται σε προσωρινή βάση από την 1η Αυγούστου 2013, ο παρών κανονισμός θα πρέπει να εφαρμόζεται από την ίδια ημερομηνία.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Οι κανόνες καταγωγής που θεσπίζονται στο προσάρτημα 2Α του παραρτήματος II της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου (εφεξής «η συμφωνία»), εφαρμόζονται στα προϊόντα που απαριθμούνται στο παράρτημα του παρόντος κανονισμού.
   2.   Οι αναφερόμενοι στην παράγραφο 1 κανόνες καταγωγής εφαρμόζονται κατά παρέκκλιση των κανόνων καταγωγής που περιλαμβάνονται στο προσάρτημα 2 του παραρτήματος II της συμφωνίας, εντός του πλαισίου των ποσοστώσεων που καθορίζονται στο παράρτημα του παρόντος κανονισμού.
   Άρθρο 2
   Για να τύχουν της παρέκκλισης που προβλέπεται στο άρθρο 1, τα προϊόντα συνοδεύονται από πιστοποιητικό καταγωγής, όπως ορίζεται στο παράρτημα II της συμφωνίας.
   Άρθρο 3
   Η διαχείριση των ποσοστώσεων που καθορίζονται στο παράρτημα πραγματοποιείται σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93.
   Άρθρο 4
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Αυγούστου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Οκτωβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 346 της 15.12.2012, σ. 1.

      (2)  ΕΕ L 253 της 11.10.1993, σ. 1.

      ΠΑΡΑΡΤΗΜΑ

         ΚΕΝΤΡΙΚΗ ΑΜΕΡΙΚΗ

      Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, βάσει των κωδικών ΣΟ που ισχύουν κατά τον χρόνο θέσπισης του παρόντος κανονισμού.

                  Αύξων αριθμός

                  Κωδικός ΣΟ

                  Περιγραφή εμπορευμάτων

                  Περίοδος ποσόστωσης

                  Όγκος ποσόστωσης
                  (σε τόνους καθαρού βάρους, εκτός εάν ορίζεται άλλως)

                  09.7014

                  1604 14 16

                  Φιλέτα τόνου

                  Από την 1η Αυγούστου έως τις 31 Ιουλίου

                  4 000

                  09.7015

                  3920

                  Άλλες πλάκες, φύλλα, μεμβράνες, ταινίες και λουρίδες, από πλαστικές ύλες μη κυψελώδεις, μη ενισχυμένες ούτε με απανωτές στρώσεις ούτε όμοια συνδυασμένες με άλλες ύλες, χωρίς υπόθεμα

                  Από την 1η Αυγούστου έως τις 31 Ιουλίου

                  5 000

                  09.7016

                  8544 30 00

                  Δέσμες από σύρματα για αναφλεκτήρες και άλλες δέσμες από σύρματα των τύπων που χρησιμοποιούνται στα μεταφορικά μέσα

                  Από 1.8.2013 έως 31.12.2013

                  5 000

                  8544 42

                  Άλλοι ηλεκτρικοί αγωγοί, για τάσεις που δεν υπερβαίνουν τα 1 000 V, που φέρουν τεμάχια σύνδεσης

                  8544 49

                  Άλλοι ηλεκτρικοί αγωγοί, για τάσεις που δεν υπερβαίνουν τα 1 000 V, χωρίς τεμάχια σύνδεσης

                  Από 1.1.2014 έως 31.12.2014 και για κάθε επόμενη περίοδο από 1.1 έως 31.12

                  12 000

                  8544 60

                  Άλλοι ηλεκτρικοί αγωγοί, για τάσεις άνω των 1 000 V


title: Εκτελεστικός κανονισμός (ΕΕ) 2015/586 της Επιτροπής, της 26ης Μαρτίου 2015 , για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Chouriça de sangue de Melgaço (ΠΓΕ)]

text:
               15.4.2015

               EL

               Επίσημη Εφημερίδα της Ευρωπαϊκής Ένωσης

               L 98/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/586 ΤΗΣ ΕΠΙΤΡΟΠΉΣ
   της 26ης Μαρτίου 2015
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Chouriça de sangue de Melgaço (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση καταχώρισης ονομασίας για την ονομασία «Chouriça de sangue de Melgaço» που υπέβαλε η Πορτογαλία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Chouriça de sangue de Melgaço» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ονομασία «Chouriça de Sangue de Melgaço» (ΠΓΕ) καταχωρίζεται.
   Η ονομασία που αναφέρεται στο πρώτο εδάφιο αφορά προϊόν της κλάσης 1.2. Προϊόντα κρέατος (μαγειρευτά, παστά, καπνιστά κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Μαρτίου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 422 της 25.11.2014, σ. 4.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).